Buiandrugii sunt elemente de constructie auxiliara (sub forma de grinda) montate transversal in partea superioara a fiecarui gol din zidarie, in marea majoritate a cazurilor fiind vorba despre golurile usilor si ferestrelor.
Buiandrugii pot fi din lemn, din metal, din caramida, din BCA si din beton. Cei din beton se impart la randul lor in buiandrugi prefabricati (facuti din beton armat si un invelis ceramic - buiandrugi ceramici), gata de a fi folositi si buiandrugi din beton armat ce sunt turnati direct pe santier (este necesara cofrarea si armarea buiandrugilor de acest fel).
Cei mai des folositi sunt buiandrugii din beton armat si cei prefabricati, deoarece sunt simplu si rapid de utilizat. Buiandrugii din metal se utilizeaza in cazul incarcaturilor grele si a golurilor de dimensiuni mari.